ད་ལྟའི་གནས་སྐབས་སུ།གཞི་རིམ་སློབ་གྲྭའི་སློབ་ཕྲུག་གི་དཔེ་ཁུག་ནང་ལྗིད་ཚད་ཆེ་བའི་དཔེ་དེབ་མང་པོས་བཀང་ཡོད་ཀྱང༌།སློབ་ཕྲུག་དེ་དག་གིས་འཛིན་གྲྭའི་ནང་བསླབས་པའི་སློབ་ཚན་གྱི་རྨང་གཞིའི་གོ་དོན་ཙམ་ཡང་ཡག་པོ་ཞིག་ཤེས་ཀྱི་མེད།དོན་དུ་དཔེ་སྐྲུན་ཁང་གིས་སློབ་གྲྭར་བཙན་ཤེད་ཀྱིས་དཔེ་ཁུག་ཆེ་ཆུང་ཐག་གཅོད་བྱས་པ་ཞིག་རེད།འདིས་སློབ་ཕྲུག་གི་གཟུགས་པོའི་འཚར་ལོངས་ཙམ་དུ་མ་ཟད་ཁྱོན་ཡོངས་ཀྱི་འཚར་ལོངས་དང་ཡར་རྒྱས་ལ་གནོད་སྐྱོན་ཕོག་གི་ཡོད།དེར་བརྟེན་སློབ་ཚན་གྱི་རྩ་འཛིན་ནི་ངེས་པར་དུ་རྣམ་གྲངས་གྱི་ཡལ་ག་ཙམ་སློབ་པ་ནས་ཤེས་བྱའི་རྩ་བ་མཐིལ་ཕྱིན་པར་སློབ་པ་ལ་བསྒྱུར་དགོས།སློབ་ཚན་གྱི་ནང་དོན་རྒྱས་ཤིང་འཚམས་པ་ཞིག་ཡིན་དགོས་ངེས་ཀྱང༌།ཁྱོན་ཡོངས་ནས་གོ་བདེ་རྟོགས་བདེ་བ་ཞིག་ཡིན་དགོས་ཤིང༌།དེ་ཡང་གོང་སྨོས་ལྟར་རྩ་བའི་གནད་འགག་ཁག་ངོ་སྤྲོད་ཐུབ་པ་དགོས།དེ་ལྟར་བྱུང་ན་སློབ་ཁྲིད་ཀྱི་ལས་དོན་དེ་ཉིད་སློབ་མས་ཤེས་བྱའི་རྣམ་གྲངས་སྦྱོང་བ་ནས་སྦྱོང་སྟངས་སྦྱོང་བཞིག་ཏུ་འགྱུར་ཐུབ་པར་མ་ཟད།གཞི་རིམ་སློབ་མའི་ཁུར་པོ་ཡང་དུ་གཏོང་བའི་ལམ་ཁ་གསར་པ་ཞིག་ཏུའང་འགྱུར་ངེས་ཡིན།